Page:Whole proceedings of Jocky & Maggy's courtship (2).pdf/5

 body to hane them greed again, my father bled my guidame's nose, and my guidame brake my mither's ; the neighbour's came rinning in, but I had the luik to haud my father's hands, till yence my guidame plotted him wi' the broe that was to mak our brose.

Jock. Dear Maggy, I hae something to tell you, an ye wadna be angry at it.

Mag. O Johnny, there's my hand I'se no be angry at it, be what it will.

Jock. Indeed, Maggy, the fouk of your town and the fouk of our town says we are gaunto be married. What sayest thou?

Mag.I wish we ne'er do waur, man, O Johnny I dream'd of you langsyne, and I like you aye after that.

Jock. O Maggy, Maggy, dost thou mind since I came to your father's bull wi' my mither's cow, ye ken she wadna stand, and ye helped me to haud her; aye after that they scorned me, that I wad be married to you.

Mag. It's very true man, it'll be an odd thing and it be; but it'll na fa' back at my door, I assure you.

Jock. Nor at mine-But my mither bade me kiss ye.